༈ ན་མོ་གུ་རུ་མཉྫུ་གྷོ་ཥཱ་ཡ། བྱིན་རླབས་གྲུ་ཆར་འབེབས་པའི་བླ་མ་དང་།
།དངོས་གྲུབ་འདོད་འཇོའི་བུམ་བཟང་ཡི་དམ་ལྷ། །འཕྲིན་ལས་རླབས་འཕྲེང་ཡོལ་
མེད་མཁའ་འགྲོ་དང༌། །ཆོས་སྲུང་རྒྱ་མཚོའི་ཐུགས་རྗེས་རྣམ་ཀུན་སྐྱོངས། །ཟབ་
ཡངས་བློ་གྲོས་བཟང་པོའི་ཏོག་གིས་མཛེས། །ལུང་རྟོགས་བསྟན་པའི་གོས་ཀྱི་ཚོས་
མདངས་བཀྲ། །འགྱུར་མེད་ཚེ་ཡི་ཡུ་བ་རབ་བརྟན་པའི། །བཤེས་གཉེན་རྒྱལ་མཚན་
སྲིད་རྩེར་སྒྲེང་གྱུར་ཅིག །ཐོས་པའི་བདུད་རྩིས་བློ་ཡི་བུམ་བཟང་གཏམས། །བསྟ
ན་པའི་གནད་ལ་བསམ་པས་ངེས་ཤེས་རྙེད། །སྒོམ་བྱུང་རྟོགས་པས་ཉོན་མོངས་
གཡུལ་ལས་རྒྱལ། མཚན་ལྡན་དམ་པའི་གསང་གསུམ་འགྱུར་མེད་ཤོག །གང་བློ་
མདོ་སྔགས་ལམ་བཟང་ཀུན་ལ་མཁས། །བསྟན་པའི་སྙིང་པོ་སྡོམ་གསུམ་དྲི་བྲལ་
བཙུན། །རྒྱལ་ཀུན་གཅེས་ནོར་བྱང་ཆུབ་སེམས་ཀྱིས་བཟང༌། །མཚན་ཉིད་བཅུ་ཚང་
མགོན་ཁྱོད་ཞབས་བརྟན་ཤོག །བློ་གསལ་གདུལ་བྱར་ལམ་བཟང་ཚུལ་བཞིན་
འཆང་། །བསྟན་པའི་གཤེད་གྱུར་རྒོལ་ངན་གཡུལ་ལས་རྒྱལ། །མཚན་ལྡན་གསར་
པའི་ལེགས་བཤད་སྤེལ་ནུས་པའི། །དམ་པའི་སྐྱེས་བུ་འགྱུར་མེད་རབ་བརྟན་ཤོག །
མགོན་ཁྱོད་གསང་གསུམ་མཛད་པ་འཕྲིན་ལས་ལ། །ཕྱི་ནང་གསང་བའི་བར་ཆད་
88

ཀུན་ཞི་ནས། །མཐུན་རྐྱེན་ཚེ་བསོད་དཔལ་དང་འབྱོར་པ་དང༌། །བསླབ་གསུམ་
རིམ་གཉིས་དབྱར་མཚོ་ལྟར་འཕེལ་ཤོག །མདོར་ན་གནས་སྐབས་མཐར་ཐུག་བཞེད་
པ་ཀུན། །བླམ་ལྷ་དང་སྲུང་མས་ལེགས་བསྒྲུབས་ནས། །མཁའ་མཉམ་ལུས་ཅན་སྤྱི་
དང་བྱེ་བྲག་ཀུན། །ཕན་བདེའི་དཔལ་ལ་འགོད་པའི་བཀྲ་ བཀྲ་ཤིས་ཤོག །ཅེས་འོམ་སྦུག་
པ་དཔལ་འབྱོར་རྒྱ་མཚོའི་སྐུ་འཕྲེང་དུ་པཎ་ཆེན་སྣང་མཐའི་མགོན་པོའི་ལུང་གིས་
།ཁྱབ་བདག་
ཟིན་པ་འབྲོང་པ་ཆོས་མཛད་བློ་བཟང་བསྟན་པའི་རྒྱལ་མཚན་གྱི་ཞབས་བརྟན་གསོལ་
འདེབས་འདི་ཡང་ཡོངས་འཛིན་ཞལ་སྔ་ནས་བློ་བཟང་ཆོས་ལེགས་ལགས་ཀྱིས་བསྐུལ་
མ་མཛད་ངོར་བན་རྒན་དྷརྨ་བྷ་དྲས་སྦྱར་བ་དགེ་ལེགས་འཕེལ་བར་གྱུར་ཅིག །